อาทิตย์ก่อนได้มีโอกาสไปพักที่โรงแรมนี้ โดยทางโรงแรมให้ห้องพักที่นี่ฟรี 1 คืน พร้อมกับได้ลองห้องอาหารนี้ตอนไปถึงโรงแรม

Sunday Brunch ที่นี่เป็นบุฟเฟ่ต์ราคาหัวละ 1,500 บาท (ราคา net แล้ว) รวมเครื่องดื่มทั้ง soft drink แล้วก็น้ำผลไม้ครับ แต่ถ้าจะให้รวมพวก wine ด้วยก็เพิ่มเป็นคนละ 2,200 บาท (net) ... ทานได้ตั้งแต่ 11.30 ถึงบ่าย 3 โมง

[ บรรยากาศ ]
- โรงแรมอยู่ติดริมทะเล และห้องอาหารนี้ก็อยู่ด้านเกือบสุด ทำให้ได้เห็นวิวทะเลทันที แต่วิวไม่ได้เจ๋งมากเท่าไหร่ เข้าใจว่ายังทำหาดไม่เสร็จ  ... อากาศค่อนข้างร้อนไปหน่อยครับผมไปถึงตอนเที่ยง ไม่ค่อยมีลมพัด นั่งทานนานๆ อาจจะไม่ไหว   แต่ห้องอาหารนี้ก็มีโซนที่เป็นห้องแอร์นะครับ ถ้าร้อนมากก็ยังมีที่ให้หลบร้อน

- ที่ห้องอาหารจะมีนักร้องมาเล่นคีย์บอร์ดและร้องไปด้วย เสียงดีมากๆๆ ครับ  อย่างกับเปิดเทปเลย ร้องได้ทั้งเพลงไทยและฝรั่ง  ถ้าเพลงไทยก็จะเก่าเล็กน้อย ... วันที่ไปได้ฟังเพลง "เพราะเธอหรือเปล่า" ... เพราะเหลือเกิน  แต่เก่าจนบอกอายุ ฮ่าๆ


[ อาหารในบุฟเฟ่ต์ ]
อาหารค่อนข้างหลากหลายมากครับ ตั้งแต่ไทย จีน ญี่ปุ่น สเต็ก ... เท่าที่ผมได้ลองก็มีตามนี้ครับ
- Beef Tenderloin อันนี้แปลกครับ เห็นภายนอกแล้วไม่ค่อยน่าทาน แต่ได้ลองกัดแล้ว เอ้อ ... เนื้อนุ่มและไม่เหนียวเลยแฮะ ถือว่าใช้ได้เลยครับ แต่อาจจะขาดความ juicy ไปหน่อย

- Seafood  มาทะเลทั้งทีก็ต้องจัดอาหารทะเลกันหน่อย  ทางโรงแรมเตรียมมาให้เป็นเซ็ตใหญ่ มีปู กุ้ง ปลาหมึก หอยแมลงภู่ ...​ ลองแล้ววันนั้นไม่ประทับใจปูและกุ้งครับ เพราะเนื้อเละไม่สดอะ

- ส้มตำ มาแบบส้มตำหลายแบบครับ เช่น ตำผลไม้ ไข่เค็ม ปูม้า ตำกะปิ  โดยรวมแล้ว ตำมาได้แซ่มากๆ   รสชาติอร่อยดีครับ  สำหรับผมแล้วผมชอบตำปูม้ามากสุด

- อาหารญี่ปุ่น Sushi/Sashimi  เป็นอาหารที่ผมว่าไม่เด่นเลยสำหรับห้องอาหารนี้ ควรสั่งอย่างอื่นมากกว่า

- เนื้อแกะ (Lamb) เป็นอีกหนึ่งเมนูที่ทีแรกคิดว่าจะไม่เวิร์ค แต่เอาเข้าจริงๆ ผมชอบมากกว่า Beef Tenderloin เยอะเลย ไม่คาว ไม่มีกลิ่น และไม่เหนียวครับ  อร่อยครับชอบๆ

- เครื่องดื่ม signature ของห้องอาหารนี้ ผมจำชื่อไม่ได้ แต่คุ้นๆ ว่าจะเป็น Monday Raydar รสชาติไม่ค่อยถูกปากผมเท่าไหร่ แต่เห็นคนอื่นที่ไปทานด้วยจะชอบกันนะ เห็นมีสั่งเพิ่มด้วย ลองสั่งกันดูครับ เพราะรวมอยู่ในราคาบุฟเฟ่ต์อยู่แล้ว :)

- ติ่มซำ ไม่ค่อยได้ลองอะไรมากแฮะ แต่รสชาติธรรมดาๆ ครับ

- Foie gras มีให้สั่งซะด้วย อร่อยตามเคย ไม่สั่งไม่ได้

สรุปแล้ว ถ้าพูดถึงความหลากหลายของอาหาร ที่นี่หลากหลายมากดีมากครับ แต่โดยรวมแล้วผมยังไม่ติดใจรสชาติอาหารที่ห้องอาหารนี้ครับ ยังไม่เจอเมนูที่กินแล้วร้องโอว ต้องมากินซ้ำให้ได้ ... บวกกับราคาที่ไม่มีโปรโมชั่นแล้ว ยิ่งทำให้คิดหนักเหมือนกันว่าจะทานบุฟเฟ่ต์ที่โรงแรมดีรึเปล่า (ปกติบุฟเฟ่ต์โรงแรมที่กรุงเทพฯ มักจะมีโปรมา 2 จ่าย 1 อยู่เยอะครับ เลยโดนเปรียบเทียบซะหน่อย)


